דוקטור הו - עונות
עונה 2 > פרקים

| מספר הסיפור | מספר הפרק | שם הפרק | בימוי | כתיבה | תאריך שידור מקורי |
| --- | --- | --- | --- | --- | --- |
| 168 | 1 | "כדור ארץ חדש" | ג'יימס הוז | ראסל טי. דייוויס | 15 באפריל 2006 |
הדוקטור ורוז נוסעים לשנת 5,000,000,023 לכוכב "כדור הארץ החדש", הכוכב אליו עברו בני האדם אחרי שכדור הארץ המקורי נחרב. הדוקטור מקבל קריאה להגיע לבית חולים, שם הוא פוגש את "הפנים של בו", יצור עתיק עם סוד גדול. בבית החולים שוכנת גם ליידי קסנדרה (זואי ואנאמייקר) שזוממת לנקום בדוקטור ורוז.
| 169 | 2 | "בשיניים ובציפורניים" | ארוס לין | ראסל טי. דייוויס | 22 באפריל 2006 |
הדוקטור ורוז מגיעים בטעות לאנגליה בשנת 1879, שם הם פוגשים את המלכה ויקטוריה. (פולין קולינס) הם משתכנים ב"אחוזת טורצ'ווד" ושם הם נתקלים בנבואה אפלה על איש זאב שמעוניין להשתלט על המלוכה, נבואה שמתגשמת מהר מאוד.
| 170 | 3 | "פגישת מחזור" | ג'יימס הוז | טובי וייטהאוס | 29 באפריל 2006 |
בעקבות קריאה של מיקי, הדוקטור ורוז מתחילים לעבוד בבית ספר כדי לחקור תעלומה. בבית הספר, הדוקטור פוגש מלווה שלו מהעבר - שרה ג'יין סמית (אליזבת סליידן), שחוקרת את אותה התעלומה בדיוק. הדוקטור נאלץ להתמודד עם העובדה שנטש את שרה ג'יין אי שם בשנות ה-70, ורוז נאלצת להתמודד עם העובדה שהיא לא האישה היחידה בחייו של הדוקטור.
| 171 | 4 | "הילדה באח" | ארוס לין | סטיבן מופאט | 6 במאי 2006 |
הדוקטור, רוז ומיקי מגיעים לחללית נטושה במאה ה-51, שם הם מוצאים "חלונות זמן" שמציצים לחייה של מאדאם דה פומפדור (סופיה מיילס) במאה ה-18. הדוקטור מתערבב בחייה של האצילה הצרפתייה, מילדותה ועד בגרותה, ומנסה להבין מה הרובוטים הקטלניים מהחללית רוצים ממנה.
| 172א | 5 | "עליית הסייברמנים" | גרהאם הארפר | טום מקראה | 13 במאי 2006 |
תקלה בטארדיס מובילה את הדוקטור, רוז ומיקי אל יקום מקביל שבו רוב אנשי העולם הולכים באופן קבוע עם אוזניות בשתי האוזניים שמזרימות אליהם מידע. רוז מוצאת גרסה מקבילה של אביה, פיט (שון דינגוול) שנשאר בחיים והתעשר מאוד, ומיקי מוצא גרסה מקבילה ואמיצה יותר של עצמו העונה לשם ריקי. בו בזמן, המדען הגוסס ג'ון לומיק (רוג'ר לויד-פק) עמל על המצאה חדשה שהדוקטור כבר מכיר טוב מאוד.
| 172ב | 6 | "עידן הפלדה" | גרהאם הארפר | טום מקראה | 20 במאי 2006 |
בעודם בורחים מהסייברמנים, הדוקטור, רוז, מיקי, ריקי, פיט והחברים שפגשו מגיעים אל המפעל המרכזי בכוונה להפסיק את "השדרוג" של לומיק. אחרי שריקי נרצח בידי הסייברמנים, מיקי צריך להוכיח את עצמו ולהציל את המצב.
| 173 | 7 | "מנורת האידיוטים" | ארוס לין | מארק גאטיס | 27 במאי 2006 |
הדוקטור ורוז מטיילים אל אנגליה בשנת 1953, יום הכתרת המלכה אליזבת השנייה. הם מגלים שהמשטרה חוטפת אנשים שנמחקו להם הפנים ושהכל קשור אל הטלוויזיות שמוכר מר מגפאי (רון קוק) ואל שדרנית חדשות מסתורית. (מורין ליפמן)
| 174א | 8 | "הכוכב הבלתי אפשרי" | ג'יימס סטרונג | מאט ג'ונס | 3 ביוני 2006 |
הדוקטור ורוז נוחתים על בסיס מחקר שממוקם על כוכב אשר, באופן בלתי אפשרי, חג סביב חור שחור. צוות המחקר קודח אל מרכז הכוכב כדי לנסות להבין איך זה אפשרי. את הצוות משרתים גזע "האוּד", גזע שכל מטרתו הוא לשרת. יצור אשר מזדהה כ"השטן" משתלט על האוד ועל הארכאולוג טובי זד (ויל ת'ורפ) ומערער עוד יותר את אמונתו של הדוקטור.
| 174ב | 9 | "תהום השטן" | ג'יימס סטרונג | מאט ג'ונס | 10 ביוני 2006 |
הדוקטור והמדענית איידה סקוט (קלייר ראשברוק) חוקרים את התהום שבמרכז הכוכב בעוד שרוז ושאר צוות המחקר נמלטים מהאוד אחוזי הדיבוק בבסיס.
| 175 | 10 | "אהבה ומפלצות" | דן זף | ראסל טי. דייוויס | 17 ביוני 2006 |
דרך סדרת וולוגים, אלטון פופ (מארק וורן) מספר לצופים איך הוא פגש את הדוקטור כילד קטן ואיך הוא הקדיש את חייו לנסות למצוא אותו שוב. יחד עם חברתו, אורסולה (שירלי הנדרסון) הוא מקים חבורה שתחילה מנסה למצוא את הדוקטור אך מהר מאוד הופכת למשפחה חמה ואוהבת שבעיקר אוהבת לבלות יחד. הכל משתנה כשויקטור קנדי (פיטר קיי) נכנס לתמונה.
| 176 | 11 | "פחדו ממנה" | ארוס לין | מת'יו גרהאם | 24 ביוני 2006 |
הדוקטור ורוז נוחתים בשכונה קטנה בלונדון, 2012, ביום פתיחת המשחקים האולמפיים. מספר ילדים נעלמו כלא היו והדוקטור ורוז מגלים שהמקור הוא קלואי וובר (אביסולה אגבייג') בת ה-12.
| 177א | 12 | "צבא הרוחות" | גרהאם הארפר | ראסל טי. דייוויס | 1 ביולי 2006 |
הדוקטור ורוז חוזרים להווה כדי לבקר את ג'קי ומגלים שכבר כמה חודשים שבכדור הארץ מופיעות "רוחות רפאים" בזמנים קבועים במהלך היום. הדוקטור, רוז וג'קי מגלים שהרוחות מגיעות בעזרת "מוסד טורצ'ווד", ארגון שמטרתו למצוא חייזרים ולנצל אותם למען ביטחון המדינה ונוסד בעקבות פגישתם של הדוקטור ורוז עם המלכה ויקטוריה. מנהיגת הארגון, איבון הרטמן (טרייסי אן אוברמן) נחושה לתת לרוחות להיכנס אך הדוקטור מגלה שהן מביאות עמן בשורות רעות מאוד.
| 177ב | 13 | "יום הדין" | גרהאם הארפר | ראסל טי. דייוויס | 8 ביולי 2006 |
הסייברמנים הגיעו מהעולם המקביל - אך גם הדאלקים! הדוקטור, רוז וג'קי מתאחדים עם מיקי ופיט כדי לנסות להביס את שני האויבים לפני שהמלחמה ביניהם תשמיד את העולם כולו.
ספיישל
| 178 | - | "הכלה הנמלטת" | ארוס לין | ראסל טי. דייוויס | 25 בדצמבר 2006 |
דונה נובל (קתרין טייט) משוגרת לטארדיס בשיא יום חתונתה. הדוקטור, שעדיין מתאבל על לכתה של רוז, מנסה להחזיר את דונה אל הכנסייה ולהבין איך היא הגיעה אליו מלכתחילה.